Document ID: 32014D0732

IZVEDBENI SKLEP KOMISIJE
z dne 20. oktobra 2014
o spremembi Odločbe 2007/453/ES glede BSE-statusa Bolgarije, Estonije, Hrvaške, Latvije, Luksemburga, Madžarske, Malte, Portugalske in Slovaške
(notificirano pod dokumentarno številko C(2014) 7516)
(Besedilo velja za EGP)
(2014/732/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti tretjega pododstavka člena 5(2) Uredbe,
ob upoštevanju naslednjega:
(1)
Uredba (ES) št. 999/2001 določa, da je treba države članice, tretje države ali njihove regije (v nadaljnjem besedilu: države ali regije) glede na njihov status tveganja za bovino spongiformno encefalopatijo (BSE) razvrstiti v eno od treh kategorij: zanemarljivo tveganje za BSE, nadzorovano tveganje za BSE in nejasno tveganje za BSE.
(2)
V Prilogi k Odločbi Komisije 2007/453/ES (2) so navedeni seznami držav ali regij glede na njihov BSE-status.
(3)
Mednarodna organizacija za zdravje živali (OIE) ima vodilno vlogo pri razvrščanju držav ali regij glede na njihovo tveganje za BSE. Seznam v Prilogi k Odločbi 2007/453/ES upošteva Resolucijo št. 20 - Priznavanje statusa držav članic v zvezi s tveganjem za bovino spongiformno encefalopatijo, ki jo je OIE sprejela maja 2013.
(4)
Maja 2014 je OIE sprejela Resolucijo št. 18 - Priznavanje statusa držav članic v zvezi s tveganjem za bovino spongiformno encefalopatijo (3). Poleg držav članic, ki so že na seznamu Priloge k Odločbi 2007/453/ES, navedena resolucija priznava Bolgarijo, Estonijo, Hrvaško, Latvijo, Luksemburg, Madžarsko, Malto, Portugalsko, Romunijo in Slovaško kot države z zanemarljivim tveganjem za BSE.
(5)
OIE je junija 2014 preklicala (4) status zanemarljivega tveganja za BSE za Romunijo, z učinkom od 27. junija 2014, na podlagi poročila romunskega delegata OIE o odkritju primera BSE v Romuniji.
(6)
Seznam v Prilogi k Odločbi 2007/453/ES bi bilo zato treba spremeniti, da se uskladi z Resolucijo št. 18, ki jo je OIE sprejela maja 2014, in da se upoštevajo poznejše odločitve OIE o preklicu statusa zanemarljivega tveganja za BSE za Romunijo.
(7)
Odločbo 2007/453/ES bi bilo zato treba ustrezno spremeniti.
(8)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Priloga k Odločbi 2007/453/EC se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 20. oktobra 2014

Labels: 18
6